Source: https://www.juridice.ro/84314/virgil-andreies-despre-criza-din-justitie.html
Timestamp: 2019-09-16 08:40:39+00:00

Document:
JURIDICE.ro » Virgil Andreies despre Criza din Justitie
19.09.2009 | JURIDICE.ro
Jud. Virgil Andreies, presedintele CSM, a declarat la sfarsitului dezbaterilor din Plenul CSM referitoare la scrisoarea adresata CSM de presedintele Traian Basescu:
„In primul rand, doresc sa-i felicit pe toti magistratii din Romania pentru fermitatea si solidaritatea cu care si-au aparat in aceste zile independenta. Cred ca este cel mai mare castig al protestului nostru, care dureaza de peste doua saptamani.
Vreau sa va spun ca aceasta fermitatea si solidaritate cred ca a inceput sa fie luata in considerare si poate fi un inceput.
In al doilea rand, vreau sa va spun ca al doilea mare castig este ca foarte multa lume, fie ca vorbim institutional, fie ca vorbim de opinia publica, fie ca vorbim de mass media inteleg ca protestul nostru asa cum spunea domnul Lupascu, porneste din suflet si este urmarea faptului ca de peste 8 ani suntem jigniti, terfeliti, umiliti public in toate manierele posibile.
In al treilea rand, sper sa se inteleaga, in sfarsit, ca in acest moment judecatorii si procurorii romani au un volum de activitate care le depaseste capacitatea biologica. Ei lucreaza 7 zile din 7, 24 de ore din 24, cu volumul de activitatea care este cunoscut, cu mijloacele materiale, resursele umane de care dispunem si, nu in ultimul rand, sper ca, macar in acest moment, Guvernul sa renunte la aceasta atitudine aroganta, ostila si cinica la adresa Puterii judecatoresti.
Aroganta, repet, prin modalitatea in care au tratat doleantele sistemului judiciar inca de acum cateva luni.
Cinica cel putin prin faptul ca, atunci cand instantele nu puteau sa functioneze din cauza lipsei citatiilor au transferat din motive electorale taxele de timbru de la justitie catre autoritatile locale.
Ostila prin modul in care s-a manifestat acea comisie in negocierile la care, stiti foarte bine ca au acceptat cu greu sa participam.
Pe de alta parte, eu cred ca astazi trebuie sa incercam sa gasim o rezolvare. Calendarul propus de AMR , in ceea ce priveste realizarea revendicarilor care sunt cunoscute au facut obiectul adunarilor generale, s-a adoptat o rezolutie, au fost transmise tuturor reprezentantilor celor trei Puteri ale statului.
Trebuie ca si Guvernul sa dea un semnal de deschidere si nu numai el, ci si reprezentantii celorlalte doua puteri ale statului.
Pornind de la acest calendar pe care il propune AMR, cred ca putem sa incercam sa deblocam acest conflict.
In acelasi timp insa, asa cum spunea si domnul Lupascu, cred in sufletul meu de judecator, ca locul nostru este in sala de judecata.
Dar cele doua lucruri trebuie sa se intample concomitent.
S-a ridicat aici problema lipsei mesajului public al CSM. In toata aceasta perioada CSM a fost in permanenta implicat in toate discutiile, pe toate palierele, atat pe grila legii unice a salarizarii cat si pe celelalte revendicari.
Faptul ca nu am gasit raspuns nu este vina CSM.
Pe de alta parte, pozitie CSM cu privire la acest conflict, cu privire la revendicarile colegilor nostri este arhicunoscuta. Un mesaj, intr-un fel sau altul mai repede de a fi sesizati cu alta chestiune putea fi interpretat ca o instigare si nu cred ca ar fi fost in folosul sistemului judiciar din Romania.
S-a ridicat de catre domnul presedinte Lupascu problema internationalizarii conflictului. Acest lucru s-a facut deoarece personal am adus la cunostinta Ministerului de Justitie Suedez ( Suedia detine presedintia UE pana in 31 dec 2009 ) in cursul saptamanii trecute ni s-a promis ca acest lucru urma sa fie pus in discutie in cadrul intalnirii ministrilor de externe care urma sa aiba loc a doua zi.
Inca din cursul zilei de ieri am adresat o invitatie reprezentantului Comisiei Europene la Bucuresti pentru o intalnire ce va avea loc la inceputul saptamanii viitoare, luni sau marti. Voi propune ca la aceste discutii sa ia parte si reprezentantii asociatilor profesionale si a colectivelor de judecatori.
Am spus ca este un punct de vedere personal deoarece vreau sa ma refer, domnule Ministru, la problema delegarii la ICCJ, ea este o institutie prevazuta in lege, de competenta Sectiei pentru Judecatori a CSM, izvorul sau necesitatea delegarii se gaseste in lege. In loc sa se prevada in lege ca declansarea procedurii de selectare a candidatului pentru functia de presedinte al ICCJ sa inceapa cu 60 de zile inainte expirarii functiei, in 2005 s-a ales o alta formula care stabileste ca in termen de 30 de zile de la data expirarii mandatului sa se declanseze procedura. Avem aceasta pauza, sa spunem, sub aspectul actului de conducere pentru care suntem obligati sa facem delegarea.
Procedura de numire a presedintelui ICCJ este in curs de desfasurare in conditiile prevazute de lege. Procedura este declansata de lege, nu o declansam noi, ci legea.
Vorbeati, domnule ministru, despre conditia administrarii corecte a banului public. Nu stiu daca este cineva convins, nu in cazul mandatului dumneavoastra sau nu numai in cazul mandatului dumneavoastra, in cursul mandatelor fostilor ministrii, ca banul public a fost corect administrat pentru sistemul de justitie pana in acest moment. Haideti sa incercam si altfel in conditiile in care se prevede in mod expres aceasta obligatie de transferare a bugetului instantelor la ICCJ. Si va reamintesc ca aceasta a fost o conditie , o obligatie impusa in 2004 cand s-au elaborat cele trei legi pentru ca Romana sa adere la UE.
Referitor la schema Ministerului Justitiei – la MJLC lucreaza atata personal cat lucreaza la toate curtile de apel din tara si nu mi se pare firesc.
In legatura cu taxele de timbru: ceea ce se discuta acum nu este forma actului ( OUG sau lege ), ci procentul care sa se transfere la MJLC din cuantumul taxelor de timbru. Ori discutam de transferul tuturor sumelor rezultate din taxele judiciare de timbru, ori nu mai discutam, pentru ca este o alta dovada de cinism.
Personal consider ca astazi trebuie sa dam doua semnale: pe de o parte, sa stabilim un calendar pe care sa-l avansam somand celelalte puteri ale statului; pe de alta parte cred, in interesul justitiabilului, ca astazi trebuie sa dam un semnal, sa ne intoarcem in salile de judecata.
Aflaţi mai mult despre Criza in Justitie, Dan Lupascu, Traian Basescu, Virgil Andreies
Până acum a fost scris un singur comentariu cu privire la articolul “Virgil Andreies despre Criza din Justitie”
isoc spune:
20.09.2009 la 23:09
Daca nu ar fi ipocrit, acest mesaj al presedintelui CSM ar putea fi considerat ca mobilizator.
Ipocrizia mesajului este insa insultatoare. Un banc idiot consta din intrebarea si raspunsul potrivit la intrebarea cretina: ‘Cum si-a ales Adam nevasta?” Poanta era: „Dumnezeu l-a chemat pe Adam si i-a spus: Adam aceasta este Eva, alegeti si tu nevasta!” Cam asa este si curajul, independenta si demnitatea judecatorilor romani ai momentului.
Orice li se putea spune judecatorilor dar nu ca si-au aparat independenta. Independenta de cine?
Ati fost vreodata pus in situatia sa va aparati domnule Andreies? Stiti DVoastra ce inseamna teroare? Stiti ce inseamna teroarea celui care este in functie, este singur si „independent” si-si face mendrele cu cei din jurul sau care au singura vina ca „nu sunt independenti”? Stiti DVoastra ce inseamna sa cresti cu securist la poarta?
Stiti doar ce inseamna sa fii sef, sa-ti sanctionezi subalternii care nu-ti fac pe plac si „cartesc” nu inseamna independenta!
Sa fii jude inseamna sa fii demn si nu sa insulti! Mai ales sa fii demn si sa nu insulti fiindca ai cea mai mare putere inaintea puterii divinitatii: puterea de a judeca si nu ucide oameni!
Ridic palaria in fata unora dintre colegii care sunt Judecatori cu litera mare, dar sunt ingrozit sa ma dau pe mana celor care sunt niste amarati de functionari care nu stiu nici macar legea pe care ar trebui sa o apere si care sunt „sensibili” nu la mita cum v-ati astepta, ci la relatii sociale dintre cele mai murdare pentru „a devia un pic” dreptatea. Numai un pic! Asa ca sa ramana lumea asa cum este, adica murdara.
Astept si actionez sa vad primul jude roman care sa plateasca dezdaunari pentru deciziile date in conditii de „totala independenta”.
Atunci voi fi sigur ca independenta are pretul ei adevarat, adica „responsabilitatea”!

References: CSM 
 CSM 
 CSM 
 CSM 
 ICCJ 
 ICCJ 
 CSM